

ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 เมษายน ๒๕6๒

เรื่อง กำหนดการลงพื้นที่ตรวจเยี่ยมศูนย์พัฒนาเด็กเล็กและรายชื่อคณะผู้ประเมินภายนอก ครั้งที่ ๓ - ๕
 ปีงบประมาณ พ.ศ. ๒๕๖๒

เรียน ผู้ว่าราชการจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๑๒๑๘ ลงวันที่ ๒๗ เมษายน ๒๕๖๑

สิ่งที่ส่งมาด้วย สำเนาหนังสือสำนักงานรับรองมาตรฐานและประเมินคุณภาพการศึกษา (องค์การมหาชน)
 ที่ มศ 0001/1586 ลงวันที่ 22 มีนาคม 2562 จำนวน 1 ชุด

 ตามที่กรมส่งเสริมการปกครองท้องถิ่น แจ้งให้จังหวัดรายงานรายชื่อศูนย์พัฒนาเด็กเล็ก
ขององค์กรปกครองส่วนท้องถิ่นที่มีความพร้อมและมีความประสงค์เข้ารับการประเมินคุณภาพภายนอก
รอบสี่ (พ.ศ. ๒๕๕๙ - ๒๕๖๓) จากสำนักงานรับรองมาตรฐานและประเมินคุณภาพการศึกษา (องค์การมหาชน)(สมศ.) ซึ่งจังหวัดได้รายงานผลให้กรมส่งเสริมการปกครองท้องถิ่นทราบ และกรมส่งเสริมการปกครองท้องถิ่นได้ส่งรายชื่อศูนย์พัฒนาเด็กเล็กดังกล่าวให้สำนักงานรับรองมาตรฐานและประเมินคุณภาพการศึกษา
(องค์การมหาชน) (สมศ.) แล้ว นั้น

 กรมส่งเสริมการปกครองท้องถิ่น ได้รับแจ้งจากสำนักงานรับรองมาตรฐานและประเมินคุณภาพการศึกษา (องค์การมหาชน) (สมศ.) ว่าได้กำหนดการลงพื้นที่ตรวจเยี่ยมศูนย์พัฒนาเด็กเล็ก ครั้งที่ ๓ - ๕ ปีงบประมาณ พ.ศ. ๒๕๖๒ จำนวน ๔๙๓ แห่ง และเชิญผู้แทนหน่วยงานต้นสังกัดองค์กรปกครองส่วนท้องถิ่น
เข้าร่วมในการให้ข้อมูลศูนย์พัฒนาเด็กเล็ก จำนวน ๒ ท่าน เพื่อใช้เป็นข้อมูลและแนวทางในการประเมินคุณภาพภายนอก กรมส่งเสริมการปกครองท้องถิ่น จึงขอให้จังหวัดแจ้งองค์กรปกครองส่วนท้องถิ่น
ที่มีศูนย์พัฒนาเด็กเล็กที่สำนักงานรับรองมาตรฐานและประเมินคุณภาพการศึกษา (องค์การมหาชน)
จะลงพื้นที่ตรวจเยี่ยมทราบ และให้องค์กรปกครองส่วนท้องถิ่นมอบหมายผู้แทนหน่วยงาน จำนวน ๒ ท่าน
เข้าร่วมในการให้ข้อมูลศูนย์พัฒนาเด็กเล็กด้วย

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐21-3 ต่อ 415

โทรสาร ๐ - ๒๒๔๑ – ๙๐21-3 ต่อ 418

ผู้ประสานงาน : นายศุภชัย หมีนสัน 086-5317791